ທ່ານໂອບາມາຫລອນໄປ ຢ້ຽມຢາມອັຟການິສຖານ
ທ່ານໂອບາມາກ່າວຕໍ່ທະຫານອະເມລິກາວ່າ ອັຟການິສຖານ ບໍ່ແມ່ນບ່ອນລີ້ຊ່ອນ ຂອງພວກກໍ່ການຮ້າຍ.
ປະທານາທິບໍດີບາຣັກໂອບາມາແຫ່ງສະຫະລັດກ່າວຕໍ່ພວກທະທານອະເມລິກັນໃນອັຟການິສຖານວ່າ ພວກເຂົາເຈົ້າກໍາລັງທໍາຄວາມຄືບໜ້າໃນການຕໍ່ຕ້ານກັບພວກຕາລີບັນ ແລະໃຫ້ຄໍາໝັ້ນສັນຍາວ່າ ອັຟການິສຖານຈະບໍ່ເປັນບ່ອນລີ້ຊ່ອນທີ່ປອດໄພຂອງພວກກໍ່ການຮ້າຍຢູ່ຕໍ່ໄປ ໃນລະຫວ່າງການຢ້ຽມຢາມທີ່ບໍ່ມີການປະກາດໃຫ້ຮູ້ລ່ວງໜ້າທີ່ຖານທັບອາກາດ Bagram ຢູ່ນອກນະຄອນຫລວງກຸງຄາບູລ ຂອງອັຟການິສຖານ ທ່ານໂອບາມາກ່າວຕໍ່ພວກທະ ຫານອະເມລິກັນຫລາຍພັນຄົນວ່າ ພວກເຂົາເຈົ້າກໍາລັງທໍາລາຍຄວາມແຂງແຮງຂອງກຸ່ມ ຕາລີບັນ ແລະຈະບັນລຸຄວາມສໍາເລັດໃນການປະກອບພາລະກິດຂອງເຂົາເຈົ້າໃນອັຟກາ ນິສຖານນັ້ນ ນອກນັ້ນທ່ານໂອບາມາຍັງໄດ້ກ່າວຂອບອົກຂອບໃຈກໍາລັງຂອງຝ່າຍປະສົມນໍາເຊ່ນກັນ ໃນການຮັບໃຊ້ຢ່າງມະຫັດສະຈັນຂອງເຂົາເຈົ້າໃນສົງຄາມທີ່ດໍາເນີນມາເປັນເວລາດົນກວ່າ 9 ປີ ແລະການເສຍສະລະຂອງເຂົາເຈົ້າທີ່ເຂົາເຈົ້າກໍາລັງດໍາເນີນໄປໄກຈາກບ້ານເກີດເມືອງ ນອນຂອງເຂົາເຈົ້ານັ້ນ ປະທານາທິບໍດີໂອບາມາໄດ້ເດີນທາງໄປຮອດອັຟການີສຖານໂດຍບໍ່ໄດ້ປະກາດໃຫ້ຮູ້ລ່ວງ ໜ້າໃນຕອນເດິກຂອງຄືນວັນສຸກວານນີ້ ເປັນເວລາຫລາຍມື້ກ່ອນທາງທໍານຽບຂາວກໍານົດ ຈະເປີດເຜີຍການທົບທວນຄືນເບິ່ງສົງຄາມທີ່ກໍາລັງບໍ່ໄດ້ຮັບຄວາມນິຍົມຊົມຊອບຈາກປະຊາ ຊົນເພີ່ມຂຶ້ນໃຫ້ປະຊາຊົນຊາບນັ້ນ ເນື່ອງຈາກດິນຟ້າອາກາດບໍ່ດີ ບັງຄັບໃຫ້ທໍານຽບຂາວຕ້ອງລົບລ້າງແຜນການຕ່າງໆສໍາລັບ ປະທານາທິບໍດີທໍາການພົບປະໜ້າຕໍ່ໜ້າກັນປະທານາທິບໍດີ HamidKarzai ແຫ່ງອັຟກາ ນິສຖານໃນກຸງຄາບູລ ທ່ານຈຶ່ງໄດ້ທໍາການໂອ້ລົມກັນທາງໂລລະສັບກັບທ່ານ Karzai ຈາກ ຖານທັບອາກາດ Bagram ນັ້ນ ຫລັງຈາກທໍາການຢ້ຽມຢາມອັຟການິສຖານເປັຫນເວລາເກືອບ 4 ຊົ່ວໂມງ ປະທານາທິບໍດີ ໂອບາມາໄດ້ເດີນທາງມຸ້ງໜ້າກັບຄືນສະຫະລັດ